Agresiune între două persoane marți, în jurul orei 17:40, în Cluj-Napoca, pe strada Corneliu Coposu.

Un bărbat a parcat autoturismul în fața unui imobil, iar când proprietarul i-a cerut să nu îi blocheze accesul în curte, s-a simțit amenințat de acesta și i-a aplicat o lovitură în cap cu un baston telescopic.

În timpul conflictului, bărbatul lovit a ripostat cu un briceag și l-a lovit pe proprietarul mașinii în zona spatelui, cu două lovituri. Ambele persoane au prezentat leziuni minore, fiind solicitată intervenția SMURD.

„În cauză se fac cercetări pentru stabilirea stării de fapt, urmând sa fie dispuse măsuri legale”, mai spun polițiștii clujeni.